CELEX: 62019CN0372
Language: mt
Date: 2019-05-10 00:00:00
Title: Affaire C-372/19: Talba għal deċiżjoni preliminari mressqa mill-Ondernemingsrechtbank Antwerpen (il-Belġju) fl-10 ta’ Mejju 2019 — Belgische Vereniging van Auteurs, Componisten en Uitgevers CVBA (SABAM) vs Weareone.World BVBA, Wecandance NV

12.8.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 270/17
            
         
      Talba għal deċiżjoni preliminari mressqa mill-Ondernemingsrechtbank Antwerpen (il-Belġju) fl-10 ta’ Mejju 2019 — Belgische Vereniging van Auteurs, Componisten en Uitgevers CVBA (SABAM) vs Weareone.World BVBA, Wecandance NV
      (Affaire C-372/19)
      (2019/C 270/19)
      Lingwa tal-kawża: l-Olandiż
      
         Qorti tar-rinviju
      
      Ondernemingsrechtbank Antwerpen
      
         Partijiet fil-proċedura prinċipali
      
      
         Rikorrenti: Belgische Vereniging van Auteurs, Componisten en Uitgevers CVBA (SABAM)
      
         Konvenuti: Weareone.World BVBA, Wecandance NV
      
         Domandi preliminari
      
      L-Artikolu 102 TFUE, kemm meqjus flimkien ma’ jew mingħajr l-Artikolu 16 tad-Direttiva 2014/26/UE (1) [tal-Parlament Ewropew u tal-Kunsill tas-26 ta’ Frar 2014] dwar l-immaniġġjar kollettiv tad-drittijiet tal-awtur u drittijiet relatati u ħruġ ta’ liċenzji multiterritorjali ta’ drittijiet f’xogħlijiet mużikali għall-użu onlajn fis-suq intern, għandu jiġu interpretat fis-sens li jkun hemm abbuż minn pożizzjoni dominanti meta kumpannija ta’ mmaniġġjar tad-drittijiet tal-awtur li jkollha monopolju de facto fi Stat Membru tapplika fir-rigward tal-organizzaturi ta’ avvenimenti mużikali, għad-dritt ta’ komunikazzjoni lill-pubbliku ta’ kompożizzjonijiet mużikali, struttura ta’ remunerazzjoni, ibbażata b’mod partikolari fuq id-dħul mill-bejgħ,
      
                  1.
               
               
                  li tuża tariffa fissa f’biċċiet minflok tariffa kkalkolata fuq il-parti speċifika (bl-għajnuna ta’ għodod tekniċi avvanzati) tar-repertorju mużikali protett mill-kumpannija ta’ mmaniġġjar li jiġi eżegwit matul l-avveniment?
               
            
                  2.
               
               
                  li torbot ukoll ir-remunerazzjonijiet tal-liċenzja ma’ elementi esterni, bħall-prezz tad-dħul, il-prezz tal-affarijiet tal-ikel u tax-xorb, il-baġit artistiku għal dawk li jagħtu l-prestazzjoni mużikali kif ukoll il-baġit għal funzjonijiet oħra, bħad-dekor?
               
            
         (1)  ĠU 2014, L 84, p. 72.